Document ID: 32000R0218

ΚΑΝΟΝΙΣΜΟΣ (ΕΚ) αριθ. 218/2000 ΤΗΣ ΕΠΙΤΡΟΠΗΣ
της 28ης Ιανουαρίου 2000
σχετικά με την εισαγωγή παρέκκλισης από το άρθρο 20 παράγραφος 1 του κανονισμού (ΕΚ) αριθ. 2366/98 για τις λεπτομέρειες εφαρμογής του καθεστώτος ενίσχυσης στην παραγωγή ελαιολάδου για τις περιόδους εμπορίας 1998/1999 έως 2000/2001
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1996, περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 2702/1999(2), και ιδίως το άρθρο 5,
τον κανονισμό (ΕΚ) αριθ. 1638/98 του Συμβουλίου, της 20ής Ιουλίου 1998, για την τροποποίηση του κανονισμού αριθ. 136/66/ΕΟΚ περί δημιουργίας κοινής οργανώσεως αγοράς στον τομέα των λιπαρών ουσιών(3), και ιδίως το άρθρο 2 παράγραφος 4,
τον κανονισμό (ΕΟΚ) αριθ. 2261/84 του Συμβουλίου, της 17ης Ιουλίου 1984, για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου(4), όπως τροποποιήθηκε τελευταία από τον κανονισμό (ΕΚ) αριθ. 1639/98(5), και ιδίως το άρθρο 19,
Εκτιμώντας τα ακόλουθα:
(1) το άρθρο 20 παράγραφος 1 του κανονισμού (ΕΚ) αριθ. 2366/98 της Επιτροπής(6), όπως τροποποιήθηκε τελευταία από τον κανονισμό (ΕΚ) αριθ. 1273/1999(7), προβλέπει ότι οι οργανώσεις παραγωγών ή, ενδεχομένως, οι ενώσεις τους, υποβάλλουν στον αρμόδιο οργανισμό του σχετικού κράτους μέλους, πριν από την 1η Ιανουαρίου κάθε περιόδου εμπορίας, τις δηλώσεις καλλιέργειας των μελών τους ή τις τροποποιήσεις που έχουν ενδεχομένως επέλθει στις δηλώσεις αυτές·
(2) ο κανονισμός (ΕΚ) αριθ. 2711/1999 της Επιτροπής(8), σχετικά με την εισαγωγή παρέκκλισης από το άρθρο 1 παράγραφος 1 του κανονισμού (ΕΚ) αριθ. 2366/98 προβλέπει την παράταση, κατά 15 ημέρες, της ημερομηνίας κατάθεσης των δηλώσεων καλλιέργειας εκ μέρους των παραγωγών για την περίοδο εμπορίας 1999/2000. Ως εκ τούτου, είναι σκόπιμο να παραχωρηθεί ομοίως παράταση στις οργανώσεις παραγωγών ή, ενδεχομένως, στις ενώσεις τους, ώστε να δοθεί επαρκής χρόνος για την διεκπεραίωση των διοικητικών διαδικασιών, μεταξύ της κατάθεσης των δηλώσεων εκ μέρους των παραγωγών και της προσκόμισης των δηλώσεων εκ μέρους των οργανώσεων παραγωγών·
(3) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση του άρθρου 20 παράγραφος 1 του κανονισμού (ΕΚ) αριθ. 2366/98, οι οργανώσεις παραγωγών ή, κατά περίπτωση, οι ενώσεις τους επιτρέπεται να καταθέσουν τις δηλώσεις καλλιέργειας των μελών τους ή τις τροποποιήσεις που έχουν ενδεχομένως επέλθει στις δηλώσεις αυτές έως τις 12 Φεβρουαρίου 2000 για την περίοδο εμπορίας 1999/2000.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιανουαρίου 2000.

Labels: 3
17
19
5